NORAKSTS

|  |  |
| --- | --- |
| 28.05.2025. | Nr.6/2 |

###### KOLEKTĪVĀ IESNIEGUMA “DROŠU PLATONES IELU IKVIENAM” IZSKATĪŠANAS REZULTĀTI

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldības dome 2025. gada 27. februārī pieņēma lēmumu, ar kuru Jelgavas valstspilsētas pašvaldības iestādei “Pilsētsaimniecība” tika nodots izvērtēšanai kolektīvais iesniegums “DROŠU PLATONES IELU IKVIENAM” par gājēju ietves izbūvi un ielu apgaismojuma uzlabošanu Platones ielā, nosakot pienākumu trīs mēnešu laikā sniegt pārskatu par kolektīvā iesnieguma turpmāko virzību.

Saskaņā ar Jelgavas valstspilsētas pašvaldības iestādes “Pilsētsaimniecība” sniegto pārskatu par kolektīvā iesnieguma virzību (pielikumā), lai realizētu iedzīvotāju iniciatīvu izbūvēt gājēju ietvi un uzlabot ielu apgaismojumu Platones ielā, Jelgavas valstspilsētas pašvaldībai nepieciešams izstrādāt būvniecības ieceres dokumentāciju (būvprojektu) un organizēt tā realizāciju. Būvprojekta izstrādes termiņš - 12 mēneši, un būvdarbu izpildes termiņš - 12 mēneši.

Ņemot vērā minēto un saskaņā ar Pašvaldību likuma 4. panta pirmās daļas 3. punktu, 57.panta ceturto un piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atbalstīt būvniecības ieceres dokumentācijas izstrādi gājēju ietves izbūvei un ielu apgaismojuma uzlabošanai Platones ielā (turpmāk - būvprojekts).
2. Jelgavas valstspilsētas pašvaldības iestādei “Pilsētsaimniecība” :
	1. būvprojekta izstrādei finansējumu:
		1. 20 000,00 *euro* (divdesmit tūkstoši *euro*) apmērā paredzēt no 2025. gada budžeta;
		2. 20 000,00 *euro* (divdesmit tūkstoši *euro*) apmērā plānot 2026. gada budžetā;
	2. ne retāk kā reizi trijos mēnešos iesniegt Jelgavas valstspilsētas pašvaldībai publicēšanai aktuālo informāciju par kolektīvā iesnieguma virzību, kā arī informēt par tā virzību personu, kura pilnvarota pārstāvēt kolektīvā iesnieguma iesniedzējus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. maijā